शीतलहर से राहत, मौसम रहेगा साफ, धुंध के आसार
मौसममें उथल-पुथल चल रही है। सोमवार को कहीं-कहीं बादल आए, लेकिन लोगों को धूप मिलती रही। जनजीवन को शीत लहर से राहत मिली रही। लोग कहते सुने गए कि आज सर्दी कम है। दिन में भले ही सर्दी हल्की रही, लेकिन दिन छिपने के साथ ही रात को ठंड बढ़ने लगी थी। हालांकि मौसम विशेषज्ञों के अनुसार आने वाले 24 घंटों में मौसम साफ रहने हल्की धुंध पड़ने की संभावना है।
केंद्रीय मृदा लवणता अनुसंधान संस्थान के मौसम विभाग के तकनीकी अधिकारी श्याम सिंह चौहान के अनुसार सोमवार को अधिकतम तापमान 22.0 डिग्री सेल्सियस रहा, जबकि न्यूनतम तापमान 5.0 डिग्री सेल्सियस दर्ज किया। हवा में नमी की मात्रा सुबह 87 और शाम को 45 प्रतिश्त रही। वेपर प्रेशर सुबह 69 शाम को 82 एमएम रहा। हवा की स्पीड 6.7 किलोमीटर प्रति घंटा की रफ्तार से चली।
17डिग्री से फिर 22 डिग्री पर आया: दिसंबरमाह में मौसम अठखेलियां करता रहा है। दिसंबर में अधिकतम तापमान 17.0 डिग्री सेल्सियस तक लुढ़कने के बाद अब फिर से 22 डिग्री पर गया है। उसी तरह से न्यूनतम तापमान 2.8 डिग्री से चढ़कर 5.2 डिग्री तक चुका है।
गर्माहटदे रही मौसम में गड़बड़ी होने के संकेत: मौसमविशेषज्ञों के अनुसार जिस तरह से मौसम में गर्माहट बढ़ती है, उसे मौसम में गड़बड़ी हाेने के संकेत मिल रहे हैं। आने वाले दिनों में बूंदाबांदी हो सकती है, जिससे ठंड बढ़ जाएगी।
hin_Deva hin_Deva hin_Deva hin_Deva hin_Deva